OpenLLM-France/wikimedia huggingface dataset:
# Elmer (Missouri)

Elmer és una població dels Estats Units a l'estat de Missouri. Segons el cens del 2000 tenia 98 habitants.

## Demografia

Segons el cens del 2000, Elmer tenia 98 habitants, 46 habitatges, i 27 famílies. La densitat de població era de 157,7 habitants per km².
Dels 46 habitatges en un 26,1% hi vivien nens de menys de 18 anys, en un 43,5% hi vivien parelles casades, en un 13% dones solteres, i en un 41,3% no eren unitats familiars. En el 37% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,74.
Per edats la població es repartia de la següent manera: un 23,5% tenia menys de 18 anys, un 6,1% entre 18 i 24, un 25,5% entre 25 i 44, un 28,6% de 45 a 60 i un 16,3% 65 anys o més.
L'edat mediana era de 43 anys. Per cada 100 dones de 18 o més anys hi havia 92,3 homes.
La renda mediana per habitatge era de 16.250 $ i la renda mediana per família de 30.750 $. Els homes tenien una renda mediana de 18.125 $ mentre que les dones 15.972 $. La renda per capita de la població era de 9.834 $. Entorn de l'11,8% de les famílies i el 29,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elmer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Elmer». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# James Ezeilo

James Ezeilo (igbo: James Okoye Chukuka Ezeilo) (Nanka, 17 de gener de 1930 - Lagos, 4 de gener de 2013), conegut com JOC Ezeilo, va ser un matemàtic nigerià.

## Vida i Obra

Ezeilo va estudiar matemàtiques a les universitats d'Ibadan (1949-1955) i de Cambridge (1955-1959). Es va doctorar en aquesta última amb una tesi sobre equacions diferencials dirigida per Mary Cartwright. A continuació va ser professor de diferents universitats de Nigèria, excepte el període 1988-1996 quan va fundar i dirigir el Centre Matemàtic Nacional a Abuja. Va morir a Lagos el 2013.
El seu camp de recerca van ser les propietats qualitatives de les equacions diferencials no lineals d'ordre superior. Va publicar uns noranta articles científics sobre el tema. Juntament amb Adegoke Olubummo i Txike Obi, és considerat com un dels pioners de la recerca matemàtica moderna a Nigèria.

## Referències

* ↑ Ochor, 2014, p. 1-2.
* ↑ Afuwape i Ochor, 2014, p. 3.
* ↑ Afuwape i Ochor, 2014, p. 4-6.
* ↑ Crowell, 2023, p. 183.

## Bibliografia

* Afuwape, A.U.; Ochor, F.I. «Review Of Selected Publications Of Professor J. O. C. Ezeilo» (en anglès). Journal of the Nigerian Mathematical Society, Vol. 33, Num. 1-3, 2014, pàg. 3-10. ISSN: 0189-8965.
* Crowell, Rachel «Maths Plots a Course of Cultural Equality» (en anglès). Nature, Num. 614, 2023, pàg. 183-186. DOI: 10.1038/d41586-023-00223-w. ISSN: 0028-0836.
* Ochor, F.I. «The Influence Of J. O. C. Ezeilo On Mathematics (1930-2013)» (en anglès). Journal of the Nigerian Mathematical Society, Vol. 33, Num. 1-3, 2014, pàg. 1-2. ISSN: 0189-8965.

## Enllaços externs

* O'Connor, John J.; Robertson, Edmund F. «James Ezeilo» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Kames Okoye Chuzuka Ezelio» (en anglès). Universitat de Cambridge. [Consulta: 24 novembre 2023].
# Pànic al bosc

Pànic al bosc (títol original en anglès, Assault) és una pel·lícula de thriller britànica del 1971 dirigida per Sidney Hayers i protagonitzada per Suzy Kendall, Frank Finlay, Freddie Jones, i Lesley-Anne Down; el cantant David Essex també té un petit paper. Està basat en la novel·la de 1962 The Ravine de Kendal Young, i parla d'un intent de la policia de localitzar un perillós violador/assassí solt. Als Estats Units, es va retitular In the Devil's Garden. Ha estat doblada al català.

## Argument

Després que una col·legial sigui violada quan tornava a casa de l'escola, la policia es trasllada a investigar el cas. Després que una altra noia sigui atacada i assassinada, demanen l'assistència d'un metge i un mestre d'escola local per ajudar a resoldre el cas.

## Repartiment

* Suzy Kendall com a Julie West
* Frank Finlay com a Det. Supnt en cap. Velyan
* Freddie Jones com a reporter
* James Laurenson com a Greg Lomax
* Lesley-Anne Down com a Tessa Hurst
* Tony Beckley com a Leslie Sanford
* Anthony Ainley com el Sr. Bartell
* Dilys Hamlett com a Sra. Sanford
* James Cosmo com a Det. Sgt. Beale
* Patrick Jordan com el sergent. Milton
* Allan Cuthbertson com a forense
* Anabel Littledale com a Susan Miller
* Tom Chatto com a metge de policia
* Kit Taylor com a Doctor
* Jan Butlin com a recepcionista de dia
* William Hoyland com a químic a l'hospital
* John Swindells com a sergent d'escriptori
* Jill Carey com a recepcionista nocturna
* David Essex com a home en adrogueria
* Valerie Shute com noia en adrogueria
* John Stone com a cap de bombers
* Siobhan Quinlan com a Jenny Greenaway
* Marianne Stone com a matrona
* Janet Lynn com noia a la biblioteca

## Referències

* ↑ «Archived copy». Arxivat de l'original el 3 octubre 2009.
* ↑ «Assault(1971)». Yahoo Movies. [Consulta: 31 maig 2012].
* ↑ Pànic al bosc a esadir.cat

## Enllaços externs

* Pànic al bosc a YouTube
# Portada/efemèride octubre 29

Frances Hodgson Burnett
« 28 d'octubre · 29 d'octubre · 30 d'octubre »
# Virus de la immunodeficiència símia

El virus de la immunodeficiència símia (VIS, o SIV en anglès) és un retrovirus aïllat en nombroses espècies de primats. Les espècies de lentivirus que infecten humans són el VIH-1 i el VIH-2, els virus que causen la sida.

## Referències

* ↑ «virus de la immunodeficiència símia». Terminologia de IATE en català. TERMCAT i Universitat Oberta de Catalunya, 2019. [Consulta: 19 octubre 2024].
* ↑ «Genetic Diversity of Lentiviruses in Non-Human Primates» (en anglès). AIDS Reviews, vol. 3, 2001, pàg. 3–10.
# Erik Adlerz

Erik Wilhelm "Loppan" Adlerz (Estocolm, 23 de juliol de 1892 – Göteborg, 8 de setembre de 1975) va ser un saltador suec que va disputar quatre edicions dels Jocs Olímpics a començaments del segle xx. Era germà de la també saltadora Märta Adlerz.
Amb tan sols 15 anys ja va prendre part en els Jocs de Londres de 1908, on quedà eliminat en sèries de la prova del salt de palanca de 10 metres. Quatre anys més tard, als Jocs d'Estocolm, guanyà dues medalles d'or del programa de salts, en palanca de 10 metres i palanca alta, sent la primera vegada que un saltador guanyava dues medalles d'or en uns mateixos Jocs.
El 1920, un cop finalitzada la Primera Guerra Mundial disputà els Jocs d'Anvers, en què guanyà la medalla de plata en el salt de palanca de 10 metres, mentre en palanca alta fou quart. El 1924, a París, disputà els seus quarts i darrers Jocs Olímpics, amb una quarta posició en palanca de 10 metres com a millor resultat.
El 1986 fou incorporat a l'International Swimming Hall of Fame.

## Referències

* 1 2 «Erik Adlerz Olympic Results». sports-reference.com. Arxivat de l'original el 18 de març 2009. [Consulta: 8 setembre 2016].
* ↑ ERIC ADLERZ (SWE) Arxivat 2014-10-20 a Wayback Machine.. ishof.org
# El quart protocol

El quart protocol (títol original en anglès: The Fourth Protocol) és una pel·lícula britànica d'espionatge, dirigida per John Mackenzie i estrenada l'any 1987. Ha estat doblada al català.

## Argument

Signat l'any 1968, el quart protocol reuneix els Estats Units, l'URSS, França i el Regne Unit. Prohibeix a tota nació que disposi d'energia nuclear d'introduir clandestinament qualsevol arma nuclear, en peces o sencera, en un territori estranger. Vint anys més tard, el KGB posa a punt un pla molt discutible.

## Repartiment

| Intèrpret | Personatge | Veu en català |
| Michael Caine | John Preston | Arseni Corsellas |
| Pierce Brosnan | Valeri Petrofsky / James Edward Ross | Ernest Aura |
| Ned Beatty | Borisov / Pavel Petrovic | Eduard Lluís Muntada |
| Joanna Cassidy | Irina Vassilievna | Roser Cavallé |
| Julian Glover | Brian Harcourt-Smith | Lluís Marco |
| Michael Gough | Sir Bernard Hemmings | Emili Freixas |
| John Horsley | Sir Anthony Plumb | Vicenç Manel Domènech |
| Ray McAnally | general Karpov | Josep Maria Ullod |
| Alan North | general Govershin | Pepe Mediavilla |
| Ian Richardson | Sir Nigel Irvine | Antonio Crespo |
| Anton Rodgers | George Berenson | Enric Arquimbau |
| Caroline Blakiston | Angela Berenson | desconeguda |
| Betsy Brantley | Eileen McWhirter | Aurora García |
| Jerry Harte | professor Krilov | Fèlix Benito |
| Aaron Swartz | Gregoriev | Albert Mieza |
| Octavia Verdin | Jill Dunkley | Alicia Laorden |

## Referències

* ↑ Forsyth, Frederick. "A shy spymaster who likes to hide behind protocol." Sunday Times [London, England] 22 Mar. 1987: 10. The Sunday Times Digital Archive. Web. 8 Apr. 2014.
* ↑ «El quart protocol». Ésadir.cat. [Consulta: 28 juliol 2022].
* ↑ «The Fourth Protocol» (en anglès). NYTimes.com. [Consulta: 28 juliol 2022].
* ↑ «El quart protocol». ElDoblatge.com. [Consulta: 28 juliol 2022].
# Fragància

* Per a altres significats, vegeu «Sabor (física)».
Una fragància o aroma és un producte obtingut en isolar l'essència pura dels compostos químics no interessants des d'un punt de vista olfactiu, cosa que s'anomena purificació. Tanmateix, no vol dir que la fragància sigui una substància pura, sinó més aviat una mescla homogènia que allibera una substància perceptible pel nostre aparell olfactiu i gustatiu.
Un cop diverses fragàncies obtingudes mitjançant aquest procés són harmònicament barrejades i degudament diluïdes amb alcohol desnaturalitzat, aplicant fórmules i proporcions que només uns pocs privilegiats coneixen, s'obté el perfum.

## Diferències entre fragància, aroma i perfum

És important no confondre els següents conceptes: extracte brut, essència, fragància, aroma i perfum. Des del punt de vista de l'obtenció d'un producte acabat com ara un perfum, que s'utilitza per a augmentar les sensacions olfactives i sentimentals a les nostres relacions socials, el material de partida s'extrau sia de la natura animal, vegetal o mineral, en aquest darrer cas se sintetitza a partir de substàncies fòssils, i en particular de derivats del petroli. En el primer cas, l'extracció de la natura d'un brou que conté entre altres un producte d'interès olfactiu, esdevé en el que anomenem extracte brut, que conté l'essència objecte d'extracció.
El problema és que aquesta essència no és sola, és una part d'una complexa mescla de productes de la qual s'ha d'aïllar el compost d'interès. En purificar i isolar l'essència s'obté la fragància. El perfum es fa a partir de diverses fragàncies dissoltes en alcohol.
Anàlogament podem entendre el concepte d'aroma. Una aroma s'utilitza generalment en la indústria alimentària per fer més atractiu el menjar, donant gust, color i de vegades olor. Es tracta d'additius afegits en molt petites proporcions i inerts des del punt de vista toxicològic, que s'obtenen generalment de la natura. Una tècnica de conservació alimentària que aporta aromes als aliments seria el fumatge. Ara bé, el procés d'obtenció de l'aroma passa per etapes semblants a les anteriorment esmentades, la sola cosa que canvia n'és l'aplicació final.

## Referències

* ↑ Surburg, Horst; Panten, Johannes. Common fragrance and flavor materials : preparation, properties and uses. (en anglès, traduït de l'alemany). 5th. Weinheim: Wiley-VCH, 2006. ISBN 9783527313150.
# Rasbora sumatrana

Rasbora sumatrana és una espècie de peix cipriniforme de la família dels ciprínids.

## Morfologia

Els mascles poden assolir els 13 cm de longitud total.

## Distribució geogràfica

Es troba al riu Mekong, sud-est de Tailàndia, sud-oest de Cambodja, Malàisia, Sumatra i Borneo occidental.

## Referències

* 1 2 FishBase (anglès)
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.

## Bibliografia

* Bleeker, P. 1852. Diagnostische beschrijvingen van nieuwe of weinig bekende vischsoorten van Sumatra. Tiental I - IV. Natuurkd. Tijdschr. Neder. Indië v. 3: 569-608.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Biblioteca de la Phillips Exeter Academy

La Biblioteca de la Phillips Exeter Academy en Exeter, Nou Hampshire, Estats Units, és un edifici realitzat per Louis Kahn per la Phillips Exeter Academy, construida entre 1965 i 1972. Es tracta d'un dels edificis més importants i visualment austers de Louis Kahn per a una universitat nord-americana.

## Història

L'any 1965, Louis Kahn va rebre l'encàrrec de realitzar una Biblioteca per la Phillips Exeter Academy que havia d'allotjar 250.000 volums i llocs de treball per 400 estudiants. L'edifici havia d'emplaçar-se en una zona on predominaven construccions neo-georgianes i en la qual el rector de la universitat volia un projecte modern que contrarestés en caràcter històric dels altres edificis del campus, contribuint així al paisatge arquitectònic del mateix.

## Arquitectura

L'edifici té la forma de cub de maó flanquejat per torres triangulars en les cantonades que li donen una major independència als plànols de façana. Totes les seves cares laterals mesuren 33 metres d'ample i 24 metres d'alt.
Kahn va estructurar la biblioteca en 3 anells concèntrics. L'anell exterior està construït amb un mur de càrrega de maó, inclou les parets exteriors i els espais de lectura. L'anell intermedi, que està construït amb formigó armat, sosté els grans blocs de llibres. L'anell interior és un espai obert amb enormes obertures circulars que mostren les plantes amb les prestatgeries.
Hi ha un gran ús de la llum, en la part superior de l'espai central hi ha dues grans bigues en forma de X que banya l'interior de l'edifici amb una llum indirecta que evoca la transició de la foscor a la llum que proposa el seu accés.

## Referències

* ↑ Gil Solés, Daniel. «Kahn i la recerca de la forma: una nova biblioteca». A: Del temple simbòlic a la desmaterialització: un recorregut per l'arquitectura bibliotecària del segle XX al XXI. Terres de l'Ebre: Petròpolis, 2018, p. 30 (Mirades ; 5). ISBN 9788409032037. OCLC 1077258448.

## Bibliografia

* Louis Kahn : on thoughtful making of spaces : the Dominican motherhouse and a modern culture of space / Michael Merrill
* Louis Kahn / Joseph Rykwert ; new photography by Roberto Schezen #New York : Harry N. Abrahams, 2001
* Louis Kahn, Arquetips i modernitat, Miguel Ángel Roca

## Enllaços externs

* http://www.exeter.edu/libraries/553.aspx
* http://www.youtube.com/watch?feature=player_embedded&v=o-fx1ehqvyc
# Beembe

El beembe és una llengua de la subfamília kongo de les llengües bantus, que es parla a la República del Congo. El seu codi ISO 639-9 és beq.
El beembe es parla al districte de Mouyondzi, a la regió Bouenza.
El beembe és una llengua diferent del bembe, que es parla a la República Democràtica del Congo.
Té els dialectes keenge (kikeenge) i Yari (kiyari).

## Referències

* ↑ Beembe al SIL International
# Bivínides

Els Bivínides foren una nissaga de la noblesa franca formada pels descendents de Biví de Viena. El terme bivínida fou introduït pels historiadors alemanys per distingir els descendents de Biví de Viena dels Bosònides, d'ençà que es va saber que Biví (contra el que es pensava antigament) no era fill de Bosó l'Antic i en tot cas era el gendre.

## Bibliografia

* Pierre Riché, Les Carolingiens, une famille qui fit l'Europe, Hachette, París, 1983 (reimpr. 1997), 490 p. (ISBN 2-01-278851-3)
* Christian Settipani, La Préhistoire des Capétiens (Nouvelle histoire généalogique de l'auguste maison de France, vol. 1), ed. Patrick van Kerrebrouck, 1993 (ISBN 2-9501509-3-4)
* Jean-Charles Volkmann, Bien connaître les généalogies des rois de France, Éditions Gisserot, 1999 (ISBN 2-877472086)
* Michel Mourre, Le Petit Mourre. Dictionnaire d'Histoire universelle, Éditions Bordas, avril 2007 (ISBN 978-2-04-732194-2)
# Biaix d'informació científica

El biaix d'informació científica, és la presentació interessada dels informes dels resultats de la investigació científica, mostrant o amagant selectivament informació sobre els subjectes (com per exemple l'historial mèdic, si són fumadors, experiències sexuals).
Normalment es refereix a la tendència de no mostrar tots els resultats experimentals inesperats o indesitjats, atribuint aquests errors al mostreig o a errors de mesura. I sí mostrar, en canvi, els resultats més esperats o desitjables, tot i que aquests poden estar sotmesos a les mateixes fonts d'error. Un estudi que tingui aquest biaix fa més probable que en estudis posteriors sobre el mateix tema també pateixin aquests errors, donat que els investigadors tendiran a rebutjar els resultats que es desviïn massa dels obtinguts en el primer estudi.
Alguns tipus de biaixos d'informació científica són:
* Biaix de publicació: la publicació o no dels resultats d'investigacions depenent de la naturalesa dels resultats obtinguts.
* Biaix de retard: la publicació ràpida o dilatada en el temps dels resultats d'investigacions depenent de la naturalesa dels resultats obtinguts.
* Biaix de localització: la publicació dels resultats en diferents tipus de revistes segons la naturalesa dels resultats obtinguts.
* Biaix de citació: la citació o no dels resultats d'investigacions depenent de la naturalesa dels resultats obtinguts.

## Referències

* ↑ «Assessing risk of bias from selective reporting of outcomes». Cochrane Handbook for Systematic Reviews of Interventions. Julian PT Higgins and Sally Green. [Consulta: 15 novembre 2013].
# Biaix (estadística)

En estadística, s'anomena biaix d'un estimador a la diferència entre la seva esperança matemàtica i el valor del paràmetre que estima. Un estimador amb un biaix nul es diu no esbiaixat, centrat o de tendència central.
En notació matemàtica, donada una mostra $x_{1},\dots ,x_{n}$ i un estimador $T(x_{1},\dots ,x_{n})$ del paràmetre mostral $\theta$, el biaix és
    $\ E(T)-\theta$
El no tenir biaix és una propietat desitjable en els estimadors. Una propietat relacionada amb aquesta és la de la consistència: un estimador pot tenir un biaix però la mida d'aquest pot convergir a zero conforme creix la grandària mostral.
Donada la importància de la falta de biaix, de vegades, en lloc d'estimadors naturals se n'utilitzen d'altres corregits per eliminar el biaix. Així passa, per exemple, amb la variància mostral.

## Fonts del biaix en les ciències experimentals

En el disseny i elaboració d'un estudi d'investigació en clínica, hi pot haver diferents tipus de biaixos:
* de selecció: pel fet que els grups no comparables per raó de com es van triar els pacients o subjectes.
* d'informació: pel fet que els grups no comparables per raó de com es van obtenir les dades.
* de confusió: a causa d'una barreja d'efectes per raó d'una tercera variable (variable de confusió).

## Vegeu també

* Aleatorització
* Consistència
* Doble cec
* Escala de Jadad
Viccionari
# Bielsko-Biała

Bielsko-Biała és una ciutat del sud de Polònia. El 2013 tenia uns 174.000 habitants. Aquesta ciutat és el centre d'una aglomeració urbana amb 325.000 habitants (Aglomeracja bielska) i té indústries, principalment de l'automòbil i turisme. És veïna de les Muntanyes Beskids. Bielsko-Biała està composta de dues antigues ciutats a les ribes oposades del riu Biała, Bielsko i Biała, fusionades el 1951.
Fins a la Primera Guerra Mundial amb el nom de Bielitz feia part de l'Imperi Austrohongarès. Aleshores la majoria de la població era de parla alemanya i hi havia uns 20% de jueus. El 1920 va ser afegit a Polonia. Durant la Segona Guerra Mundial, gairebé tota la comunitat jueva va ser assassinada a Auschwitz. Després de la guerra els alemanys van emigrar o van ser obligats a emigrar.

## Persones

* La mezzosoprano Olga Mauksch (1887-1982)

## Clima

Dades climàtiques a Bielsko-Biała :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 12 (54) | 17 (63) | 19 (66) | 25 (77) | 28 (82) | 29 (84) | 31 (88) | 31 (88) | 27 (81) | 23 (73) | 16 (61) | 16 (61) | 31 (88) |
| Màxima mitjana °C (°F) | 0 (32) | 1 (34) | 6 (43) | 11 (52) | 16 (61) | 18 (64) | 20 (68) | 20 (68) | 16 (61) | 12 (54) | 5 (41) | 2 (36) | 11 (52) |
| Mitjana diària °C (°F) | −1 (30) | −1 (30) | 3 (37) | 7 (45) | 12 (54) | 15 (59) | 17 (63) | 17 (63) | 13 (55) | 9 (48) | 3 (37) | 2 (36) | 8 (46) |
| Mínima mitjana °C (°F) | −3 (27) | −3 (27) | 1 (34) | 4 (39) | 8 (46) | 11 (52) | 13 (55) | 13 (55) | 10 (50) | 6 (43) | 1 (34) | −1 (30) | 5 (41) |
| Mínima rècord °C (°F) | −23 (−9) | −21 (−6) | −16 (3) | −5 (23) | −1 (30) | 2 (36) | 5 (41) | 5 (41) | 1 (34) | −5 (23) | −15 (5) | −18 (0) | −23 (−9) |
| Precipitació mitjana mm (polzades) | 50 (1.97) | 49 (1.93) | 54 (2.13) | 76 (2.99) | 114 (4.49) | 145 (5.71) | 141 (5.55) | 125 (4.92) | 84 (3.31) | 60 (2.36) | 63 (2.48) | 59 (2.32) | 1.020 (40,16) |
| Mitjana de dies de precipitació | 16 | 15 | 15 | 13 | 13 | 14 | 11 | 12 | 11 | 11 | 15 | 17 | 163 |
| Font: Weatherbase ||||||||||||||

## Referències

* ↑ GUS Central Statistical Office, Polish cities with the largest populations Arxivat 2014-11-07 a Wayback Machine.
* ↑ Lengowski, Sara Janina. «Olga Eisner». A: Claudia Maurer Zenck, Peter Petersen (editors). Lexikon verfolgter Musiker und Musikerinnen der NS-Zeit (en alemany). Hamburg: Universität Hamburg, 2010.
* ↑ «Weatherbase: Historical Weather for Bielsko-Biala, Slaskie, Poland». Weatherbase.

## Enllaços externs

* Bielsko-Biała - Municipal website
* Bielsko - Aerial photos
* Bielsko-Biała Museum
* Jewish Community in Bielsko-Biała Arxivat 2016-08-09 a Wayback Machine. on Virtual Shtetl